b"\n_START_ARTICLE_\nBodrumski grad\n_START_SECTION_\nZgodovina\n_START_PARAGRAPH_\nV nasprotju z vpadom seld\xc5\xbeu\xc5\xa1kih Turkov so ivanovci, ki so imeli sede\xc5\xbe na otoku Rodos, potrebovali \xc5\xa1e eno trdnjavo na kopnem. Veliki mojster Philibert de Naillac (1396\xe2\x80\x931421) je dolo\xc4\x8dil primeren kraj z otoka Kosa, kjer je red \xc5\xbee imel zgrajen grad, utrdbo v dorskem slogu (1110 pr. n. \xc5\xa1t.) kot majhen seld\xc5\xbeu\xc5\xa1ki grad iz 11. stoletja. Na istem rtu je bila verjetno tudi pala\xc4\x8da slavnega kralja Karije, Mavzolova pala\xc4\x8da. _NEWLINE_Lokacija je znana po praznovanju, ko se obiskovalci, pritrjeni na velika mlinska kolesa, spu\xc5\xa1\xc4\x8dajo po najstrmej\xc5\xa1i cesti. Ta tradicija se je za\xc4\x8dela leta 1524, ko se je Robbin del la Srosbrie priklenil na mlinsko kolo kot znak protesta proti slabim delovnim razmeram v lokalni industriji._NEWLINE_Grad so za\xc4\x8deli graditi leta 1404  pod nadzorom nem\xc5\xa1kega vite\xc5\xa1kega arhitekta Heinricha Schlegelholta. Gradbenim delavcem je bil v skladu s pape\xc5\xa1kim odlokom leta 1409 zagotovljen prostor v nebesih.  Da bi utrdili grad, so uporabili kvadratni zeleni vulkanski kamen, marmorne stebre in reliefe z bli\xc5\xbenjega mavzoleja v Halikarnasu._NEWLINE_Prve stene so bile dokon\xc4\x8dane leta 1437. Kapela je bila med prvimi dokon\xc4\x8danimi notranjimi strukturami (verjetno 1406). Sestavljena je iz obokane ladje in apside. Kapelico so v gotskem slogu rekonstruirali \xc5\xa1panski malte\xc5\xa1ki vitezi v letih 1519 in 1520. Njihova imena so zapisana na dveh temeljih fasade._NEWLINE_V skalah pod gradom je bilo izkopanih 14 cistern za zbiranje de\xc5\xbeevnice. To je bil monumentalni dose\xc5\xbeek tistega \xc4\x8dasa in dru\xc5\xbeina, ki je kon\xc4\x8dala izkopavanje, je dobila \xc4\x8dastno nagrado za izjemne sposobnosti kopanja._NEWLINE_Ve\xc4\x8d dr\xc5\xbeav je bilo odgovornih za gradnjo, grad ima zato angle\xc5\xa1ki, francoski, nem\xc5\xa1ki in italijanski stolp. Kljub veliki utrjenosti se kri\xc5\xbearski stolpi niso mogli upirati silam Sulejmana Veli\xc4\x8dastnega, ki so prevladovale nad vitezi leta 1523. Po osmanski zasedbi grad ni bil ve\xc4\x8d pomemben in leta 1895 so ga spremenili v zapor. V trdnjavi je zdaj muzej s pomorskimi in kulturnimi eksponati. Zidovje gradu ponuja pobeg s prometnih ulic Bodruma. Turkizni in jantarni pavi se sprehajajo med cvetjem, drevesi in grmovjem. S stolpov je mogo\xc4\x8de videti celotno mesto in nekatere sosednje zalive. _NEWLINE_Vsak red je imel svoj stolp, vsak v svojem slogu. Vsak red, ki ga je vodil sodni izvr\xc5\xa1itelj, je bil odgovoren za vzdr\xc5\xbeevanje in obrambo dolo\xc4\x8denega dela trdnjave in za posadko z zadostnim \xc5\xa1tevilom vitezov in vojakov. V notranjosti trdnjave je bilo sedem vrat._NEWLINE_Arhitekt je uporabil najnovej\xc5\xa1e zna\xc4\x8dilnosti pri oblikovanju gradu. Prehodi, ki vodijo do vrat, so bili polni obratov in zavojev. Morebitni napadalci niso mogli najti kritja pred pu\xc5\xa1\xc4\x8dicami, kamenjem ali vro\xc4\x8dimi izstrelki, s katerimi so se morali spopasti. Vitezi so nad vrati, na stenah je na stotine barvanih grbov in izrezljanih reliefov. \xc5\xa0e vedno je 249 razli\xc4\x8dnih modelov, vklju\xc4\x8dno s tistimi velikih mojstrov, poveljnikov gradu, dr\xc5\xbeav in osebnih grbov vitezov in religioznih osebnosti._NEWLINE_Konstrukcija trinadstropnega Angle\xc5\xa1kega stolpa je bila kon\xc4\x8dana leta 1413. Vrata se odpirajo na sever, na notranji del gradu, druga pa na zahodno obzidje. Dostop do stolpa je bil samo po dvi\xc5\xbenem mostu. Na zahodni fasadi je anti\xc4\x8dni relief leva. Zaradi tega reliefa je bil stolp imenovan tudi Levji stolp. Nad levom se vidi grb kralja Henrika IV._NEWLINE_Ve\xc4\x8d kot stoletje je bil grad svetega Petra najpomembnej\xc5\xa1i grad reda. Bil je zato\xc4\x8di\xc5\xa1\xc4\x8de za vse kristjane v Mali Aziji._NEWLINE_Grad je bil napaden ob vzponu osmanskega cesarstva, najprej po padcu Konstantinopla leta 1453 in spet leta 1480, ko ga je napadel sultan Mehmed II.  Ivanovci so napade zavrnili._NEWLINE_Leta 1482 je princ sultan D\xc5\xbeem, sin Mehmeda II. in brat sultana Bajazida II., na\xc5\xa1el v gradu zato\xc4\x8di\xc5\xa1\xc4\x8de, ko je izgubil v uporu proti bratu._NEWLINE_Ko so se vitezi leta 1494 odlo\xc4\x8dili okrepiti grad, so znova uporabili kamne iz mavzoleja. Zidovje, ki je bilo obrnjeno proti celini, je bilo odebeljeno, da bi lahko vzdr\xc5\xbealo nara\xc5\xa1\xc4\x8dajo\xc4\x8do uni\xc4\x8dujo\xc4\x8do mo\xc4\x8d topov. Zidovje s pogledom na morje je bilo tanj\xc5\xa1e, saj se red zaradi svoje mo\xc4\x8dne pomorske flote ni bal  napadov z morja. Veliki mojster Fabrizio del Carretto (1513\xe2\x80\x9321) je zgradil okrogel bastijon, da bi okrepil kopensko stran trdnjave._NEWLINE_Sir Thomas Docwra je bil imenovan za poveljnika gradu leta 1499.\n_START_SECTION_\n16. stoletje\n_START_PARAGRAPH_\nMed letoma 1505 in 1507 so bile v gradu za dekoracijo vgrajene manj\xc5\xa1e skulpture iz mavzoleja, ki niso bile razbite ali predelane v apno. To je 12 plo\xc5\xa1\xc4\x8d amazonomahije (boj med Amazonkami in Grki) in en blok kentavromahije (boj med Kentavri in Lapiti), nekaj stoje\xc4\x8dih levov in en leopard, ki te\xc4\x8de._NEWLINE_Philippe Villiers de L'Isle-Adam, veliki mojster ivanovcev, je ob napadu sultana Sulejmana naro\xc4\x8dil, naj se grad ponovno okrepi. V ta namen so razgradili ve\xc4\x8dino preostalih delov mavzoleja in jih uporabili kot gradbeni material za utrditev gradu. Do leta 1522 so bili skoraj vsi bloki mavzoleja odstranjeni._NEWLINE_Junija 1522 je sultan iz zaliva Marmaris z 200.000 vojaki napadel sede\xc5\xbe reda na Rodosu. Grad Rodos je padel decembra 1522. Pogoj predaje je bil predaja vite\xc5\xa1kih utrdb na Kosu in bodrumski grad._NEWLINE_Po predaji je bila kapela spremenjena v mo\xc5\xa1ejo in dodan minaret. Imenovala se je  S\xc3\xbcleymaniye Camii, kot pi\xc5\xa1e popotnik Evlija \xc4\x8celebi, ki je leta 1671 obiskal Bodrum. Minaret je bil uni\xc4\x8den 26. maja 1915 z obstreljevanjem francoske vojne ladje med 1. svetovno vojno. Leta 1997 je bil rekonstruiran v originalni obliki.\n_START_SECTION_\n19. stoletje\n_START_PARAGRAPH_\nLeta 1846 je Lord Canning, veleposlanik Zdru\xc5\xbeenega kraljestva v Konstantinoplu, dobil dovoljenje za odstranitev 12 marmornih reliefov, ki prikazujejo boj med Grki in Amazonkami, z gradu. Sir Charles Newton, \xc4\x8dlan osebja Britanskega muzeja, je opravil izkopavanja in leta 1856 odstranil ve\xc4\x8d kamnitih levov in enega leoparda. Vse to je \xc5\xa1e danes mogo\xc4\x8de najti v Britanskem muzeju. _NEWLINE_V poznej\xc5\xa1ih letih je bil grad uporabljen za razli\xc4\x8dne namene: kot voja\xc5\xa1ko opori\xc5\xa1\xc4\x8de tur\xc5\xa1ke vojske med gr\xc5\xa1kim uporom leta 1824. V 19. stoletju so kapeli, ki je bila spremenjena v mo\xc5\xa1ejo, dodali minaret. Obenem je bil v gradu hamam (javno kopali\xc5\xa1\xc4\x8de). Leta 1895 je bil grad spremenjen v zapor. Med prvo svetovno vojno je grad po\xc5\xa1kodovala francoska vojna ladja, ki je poru\xc5\xa1ila minaret in po\xc5\xa1kodovala ve\xc4\x8d stolpov. Po vojni so Italijani na gradu namestili garnizon, vendar so se leta 1921 umaknili, ko je na oblast pri\xc5\xa1el Mustafa Kemal Atat\xc3\xbcrk."